*Likumprojekts*

**Grozījumi Kriminālprocesa likumā**

Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20.nr.; 2006, 4.nr.; 2007, 3., 13.nr.; 2008, 1., 15.nr.; 2009, 9., 14., 15.nr.; Latvijas Vēstnesis, 2010, 19., 178.nr.; 2011, 117.nr; 2012, 92., 189.nr.; 2013, 6., 21., 61.,112.nr.) šādus grozījumus:

1. Izteikt 784.panta otro daļu šādā redakcijā:

„(2) Ārvalstī piespriestā naudas soda apmēru aprēķina *euro* pēc grāmatvedībā izmantojamā ārvalstu valūtas kursa, kāds bija spēkā notiesājošā sprieduma pasludināšanas dienā.”

2. Izteikts 786.panta pirmās daļas 10.punktu šādā redakcijā:

 „10) noteiktā mantiska rakstura piedziņa nepārsniedz 70 *euro* (ja nepieciešams, pārrēķinot saskaņā ar grāmatvedībā izmantojamo ārvalstu valūtas kursu, kāds bija spēkā nolēmuma pasludināšanas dienā).”

3. Izteikt 791.panta trešo daļu šādā redakcijā:

„(3) Ārvalstī piespriestās mantas konfiskācijas apmēru, ja nolēmums pieņemts par konkrētu naudas summu, aprēķina *euro* pēc grāmatvedībā izmantojamā ārvalstu valūtas kursa, kāds bija spēkā notiesājošā sprieduma pasludināšanas dienā.”

4. Izteikt 792.panta trešo daļu šādā redakcijā:

„(3) Ja mantas konfiskācijas rezultātā iegūtie naudas līdzekļi nav lielāki par 10 000 *euro* (pārrēķinot saskaņā ar grāmatvedībā izmantojamo ārvalstu valūtas kursu, kāds bija spēkā nolēmuma pasludināšanas dienā) Tieslietu ministrija pieņem lēmumu par atteikumu pārskaitīt naudas līdzekļus ārvalstij. Ja mantas konfiskācijas rezultātā iegūtie naudas līdzekļi ir lielāki par 10 000 *euro* (pārrēķinot saskaņā ar grāmatvedībā izmantojamo ārvalstu valūtas kursu, kāds bija spēkā nolēmuma pasludināšanas dienā), Tieslietu ministrija, konsultējoties ar ārvalsti, pieņem lēmumu pārskaitīt šai ārvalstij ne vairāk kā pusi no naudas līdzekļiem vai tās lūgumā noteikto summu.”

5. Izteikt 797.panta trešo daļu šādā redakcijā:

„(3) Ja nolēmums par mantas konfiskāciju pieņemts par konkrētu naudas summu, rajona (pilsētas) tiesas tiesnesis lēmumā norāda konfiscējamo naudas summu *euro*. Ja nepieciešams, summu pārrēķina saskaņā ar grāmatvedībā izmantojamo ārvalstu valūtas kursu,kāds bija spēkā nolēmuma pasludināšanas dienā.”

6. Izteikts 800.panta otro daļu šādā redakcijā:

„(2) Ja mantas konfiskācijas rezultātā iegūtie naudas līdzekļi nav lielāki par 10 000 *euro* (pārrēķinot saskaņā ar grāmatvedībā izmantojamo ārvalstu valūtas kursu, kāds bija spēkā nolēmuma pasludināšanas dienā), Tieslietu ministrija pieņem lēmumu par atteikumu pārskaitīt naudas līdzekļus Eiropas Savienības dalībvalstij. Ja mantas konfiskācijas rezultātā iegūtie naudas līdzekļi ir lielāki par 10 000 *euro* (pārrēķinot saskaņā ar grāmatvedībā izmantojamo ārvalstu valūtas kursu, kāds bija spēkā nolēmuma pasludināšanas dienā), Tieslietu ministrija pieņem lēmumu pārskaitīt attiecīgajai Eiropas Savienības dalībvalstij pusi no naudas līdzekļiem.”

7. Izteikt 840.panta otro daļu šādā redakcijā:

„(2) Saņēmusi informāciju no Eiropas Savienības dalībvalsts par nolēmuma par mantas konfiskāciju izpildi, ja mantas konfiskācijas rezultātā iegūtie naudas līdzekļi ir lielāki par 10 000 euro (pārrēķinot saskaņā ar grāmatvedībā izmantojamo ārvalstu valūtas kursu, kāds bija spēkā informācijas saņemšanas dienā), Tieslietu ministrija lūdz šo dalībvalsti pusi no naudas līdzekļiem pārskaitīt Latvijas valsts budžeta kontā.”

8. Papildināt Pārejas noteikumus ar 45.punktu šādā redakcijā:

„45. Naudas summas, kas ietvertas 784.panta otrajā daļā, 786.panta pirmās daļas 10.punktā, 791.panta trešajā daļā, 792.panta trešajā daļā, 797.panta trešajā daļā, 800.panta otrajā daļā un 840.panta otrajā daļā minētajos nolēmumos un kuri saņemti no ārvalsts vai tādas Eiropas Savienības dalībvalsts, kura neietilpst *euro* zonā un tie pieņemti līdz 2013.gada 31.decembrim, pārrēķina uz *euro* saskaņā ar Latvijas Bankas noteikto valūtas kursu, kāds bija spēkā nolēmuma pasludināšanas dienā.”

Likums stājas spēkā *euro* ieviešanas dienā.

Tieslietu ministrs J.Bordāns

Iesniedzējs:

tieslietu ministrs J.Bordāns

26.07.2013. 13:19

520

E.Feldmane

67046102, Elina.Feldmane@tm.gov.lv